GiliGold/VAD_KnessetCorpus huggingface dataset:
ראובן ריבלין: אישר אותם מתוך דאגה למעמד הביניים.
משה גפני: הפחתתי 2% במס הכנסה למעמד הביניים, מה שעכשיו העלו להם.
ראובן ריבלין: עפר, הוא אישר את זה כדאגה למעמד הביניים.
משה גפני: אתה רוצה שאגיד לך מה עשיתי?
משה גפני: אגיד.
משה גפני: הרבה דברים עשיתי.
עפר שלח: אבל גם אישרת באישור התקציב את השכר של הסינים, אל תתחמק מאחריות, כשאישרת את התקציב של 2012.
משה גפני: אני לא מתחמק.
משה גפני: עכשיו אני רוצה לדעת, אני לא הולך לשאול את זה - - -
ניסן סלומינסקי: אישרת פעמיים 1% בהעלאת מס הכנסה.
משה גפני: הפחתתי 2% למעמד הביניים במס הכנסה, וכשהייתה העלאה - - -
ניסן סלומינסקי: לא יודע, אני יודע שהעליתם מס הכנסה.
משה גפני: בחיים לא, בקדנציה שלי לא עלה שקל אחד במס הכנסה למעמד הביניים.
ניסן סלומינסקי: בקדנציה הקודמת העלו פעמיים 1% במס הכנסה.
משה גפני: ניסן, אתה יכול להגיד מה שאתה רוצה.
ניסן סלומינסקי: לא, ככה אני חושב.
משה גפני: היות ואתה אומר לא נכון בעניין הזה, אז אני רוצה לתקן אותך – פעם אחת הפחתתי 2% - - -
עפר שלח: ניסן, רובי ואני צריכים לצאת תוך עשר דקות.
ניסן סלומינסקי: מוישה, סליחה.
משה גפני: רגע, אמרת דבר - - -
ניסן סלומינסקי: אני מבקש סליחה, די.
ניסן סלומינסקי: לא, אני חוזר בי, לא רוצה לפתוח את זה.
משה גפני: לא, אבל אני רוצה - - -
יצחק כהן: הוא חוזר בו, לפיד לא חוזר בו.
משה גפני: הפחתתי 2% במס הכנסה למעמד הביניים.
משה גפני: כשהייתה העלאה נוספת של מס הכנסה למעמד הביניים לא עלה מס הכנסה.
משה גפני: בתקופתי דאגו למעמד הביניים, עיסאווי שאל, אז אני רוצה להגיד לו.
משה גפני: היות ואין זמן, היות ועפר רוצה לצאת, אז אני לא הולך למנות פה ארבע שנים של עשייה בשביל הציבור של מעמד הביניים שעכשיו פוגעים בו.
עיסאווי פריג': אני רואה שעודפים מחויבים לא מחייב הצבעה, זה בסדר.
ניסן סלומינסקי: רבותי, בואו נתחיל עם החוברת הגדולה – 10-001, מי בעד לאשר את זה?
משה גפני: לא, מישהו צריך להסביר, אתה לא יכול ככה.
<טמיר כהן: זה ביטחון לאומי.
<שגית אפיק: זה המטה לביטחון הלאומי, את זה הסבירו.
ניסן סלומינסקי: בקשה מספר 10-001 לשנת תקציב 2013 נתקבלה.
משה גפני: נו, מה לעשות?
משה גפני: אתה ראש האופוזיציה.
משה גפני: לא, לא צריך להיות נגד.
משה גפני: נמנעתי.
עיסאווי פריג': אני לא יכול להצביע, אני לא יודע - - -
ניסן סלומינסקי: 13-005, מי יכול להסביר אותו?
ניסן סלומינסקי: רבותי, בואו תעברו אתנו מהר.
<דורון סמיש: הבקשה התקציבית נועדה להעביר את עודפי התקציב משנת 2012 לשימוש בשנת 2013.
ניסן סלומינסקי: באיזה נושאים?
<דורון סמיש: סעיף הוצאות שונות יש הקלות במסים, יש מס הכנסה שלילי - - -
משה גפני: את זה עכשיו תשמע כל הזמן.
עיסאווי פריג': עוד מילה, "שונות".
סתיו שפיר: איזה מספר אנחנו?
<דורון סמיש: 13-005.
משה גפני: אמרת לי להפסיק, הפסקתי.
ניסן סלומינסקי: מה זה, אני רואה כאן "מועצות מקומיות", אתה יכול רק למנות כמה סעיפים?
משה גפני: הבטחתי שאני לא שואל, אם הייתי שואל, הייתי שואל מה זה הפרטת בנקים.
ניסן סלומינסקי: בוא, תמנה כאן – שיפוי רשויות מקומיות, פיתוח והפעלת תוכניות רווחה לעובדי וגמלאי שירות המדינה.
עיסאווי פריג': מה ההשלכות של השינוי הזה על מעמד הביניים?
ראובן ריבלין: ההשלכות מאוד רציניות.
סתיו שפיר: רגע, יש פה כמה שאלות.
סתיו שפיר: לא שואלים פה שאלות?
סתיו שפיר: ניסן, אני מבקשת עוד פרטים על זה.
סתיו שפיר: יש פה מספר סעיפים שמצריכים פרטים.
עפר שלח: את יכולה לשאול שאלות.
סתיו שפיר: מי הרפרנט?
<דורון סמיש: אני.
סתיו שפיר: אתה?
סתיו שפיר: צר לי.
<דורון סמיש: מה תרצי?
<דורון סמיש: בעיקר מה שמועבר בסעיף הזה זה תשלומי מס הכנסה שלילי וכל ההתקשרויות שקשורות להפרטת בנקים.
סתיו שפיר: מה זה רזרבה לפעולות מיוחדות?
<דורון סמיש: פעולות ביטחוניות מיוחדות.
ניסן סלומינסקי: מי בעד לאשר את 13-005?
סתיו שפיר: פשוט לאשר בלי - - -
אראל מרגלית: רגע, אבל סתיו שאלה.
סתיו שפיר: הוא לא אמר.
יצחק כהן: הוא הסביר.
ניסן סלומינסקי: הוא אמר לך בשביל מה זה.
סתיו שפיר: מה הוא אמר?
<דורון סמיש: מס הכנסת שלילי זה - - -
סתיו שפיר: זה הפעולות המיוחדות?
עיסאווי פריג': זה השונות.
אראל מרגלית: את יכולה לשאול.
סתיו שפיר: אתם כולכם מבינים את זה?
עיסאווי פריג': אני מציע לאשר את כל החוברת כבלוק אחד, כי ממילא נחזור על אותם דברים.
סתיו שפיר: אתם לא מבינים.
סתיו שפיר: זה לא רק אני.
עיסאווי פריג': לעשות מעצמנו צחוק.
ניסן סלומינסקי: רבותי, אבל לא, אתה צריך לעבור אחד אחד, אין לך ברירה.
סתיו שפיר: אנחנו עושים מעצמנו צחוק בזה שאנחנו עוברים על הדברים ומצביעים עליהם בלי - - -
ניסן סלומינסקי: גם אם אנחנו מבינים את רוב התקנה, ואם נשארה שאלה על סעיף בודד בתקנה - - -
ראובן ריבלין: אתן לך שאלה שהוא ישביע את רצונך – האם יש איזשהו שינוי מהמטרות שלשמן יועד התקציב הזה מהתקציב שאנחנו מבקשים להעביר?
ראובן ריבלין: אין שינוי, זאת אומרת, זה אותו דבר ולאותה מטרה שאותה אישרנו בעבר.
ניסן סלומינסקי: בכל הסעיפים, אמת.
סתיו שפיר: ואפשר להגיד גם על התקציב עצמו.
ניסן סלומינסקי: מי בעד לאשר את בקשה 13-005?
עיסאווי פריג': למה אתה לא מאשר את כל החוברת כבלוק אחד?
ניסן סלומינסקי: כי הם אומרים שצריך לאשר אחד אחד.
אראל מרגלית: אבל אתה יודע, אחד אחד אז אנחנו מרגישים קצת משונה, ואז השאלות של סתיו הם ממש במקום.
עיסאווי פריג': עוד עינוי, על אי-הבנה, על בורות, על כל זה.
ניסן סלומינסקי: כי אם היינו צריכים לעשות את הכול - - -
סתיו שפיר: אפשר גם לעשות את זה תוך כדי עצימת עיניים ואז - - -
ראובן ריבלין: אתה יכול לא לאשר ולחכות 21 יום.
ראובן ריבלין: אם אתה רוצה לאשר את זה לפני 21 יום תצטרך לעבור אחד אחד, אין מה לעשות.
אראל מרגלית: דנו פה בעיקר על הפרוצדורה, אני חושב שהרבה מאתנו שאלו את השאלות, הבינו שבסופו של דבר זה Cash Flow שנדחה לשנה הבאה של התחייבויות שהיו, ולכן במידה רבה הונחה דעתנו, אבל עכשיו - -
ניסן סלומינסקי: אז בוא נרוץ מהר, כי שגית אומרת שצריכים לעבור סעיף סעיף, נו, אחרת היינו שמחים לעשות.
אראל מרגלית: - - אם תיקח סעיף סעיף אז - - -
ראובן ריבלין: אין מה לעשות, אראל, אחרת אם לא נעשה את זה - - -
ניסן סלומינסקי: אבל בוא נעבור מהר.
משה גפני: למה לא שאלת מי נמנע?
עיסאווי פריג': כי ברגע שאתה שואל, יש לנו שאלות, אז עדיף לא לעבור את הסעיפים.
סתיו שפיר: אז עדיף לא לראות ואז לא לשאול.
ניסן סלומינסקי: 53-001 הוסבר, זה הנושא של - - -
משה גפני: לא שאלת מי נמנע, אמרת מי בעד, מי נגד.
ניסן סלומינסקי: לקחתי אותך קבוע כנמנע.
משה גפני: לא קבוע, זהו, לא קבוע.
סתיו שפיר: הוא לא הוסבר.
<דורון סמיש: הוסבר.
<דורון סמיש: מדובר על פיתוח בתי-משפט, - -
ניסן סלומינסקי: בתי-משפט, הוא הסביר קודם.
<דורון סמיש: - - בינוי של בתי-המשפט ברחבי הארץ.
סתיו שפיר: והפרטת בנקים?
יצחק כהן: מי נמנע?
ניסן סלומינסקי: בקשה מספר 13-005 לשנת תקציב 2013 נתקבלה.
ניסן סלומינסקי: סעיף 55-001, מי יודע להסביר אותו?
<דורון סמיש: גם אני.
<דורון סמיש: סעיף 55 הוא סעיף פיתוח של משרד האוצר ובעיקר סעיף של רשות המסים בישראל.
<דורון סמיש: במסגרת חריש עמוק התקנות מסעיף 55 הועברו לסעיף אחר.
<דורון סמיש: חוק יסודות התקציב לא מאפשר להעביר עודפים לסעיף אחר, ולכן העודפים מועברים לסעיף 55.
<דורון סמיש: תקבלו פנייה במהלך השנה שמעבירה אותם מסעיף 55 לסעיף הפיתוח החדש שהוא סעיף 83.
קארין אלהרר: אין פה עודף?
<דורון סמיש: יש פה עודף.
סתיו שפיר: מה אנחנו מפתחים?
קארין אלהרר: עודף שהולך לרזרבה ואז - - -
<דורון סמיש: זה לא עודף שהולך לרזרבה, הוא עודף שעובר, וביום שתאשרו את הפנייה הבאה, אם תאשרו, זה יועבר לסעיף שבה קיימת כיום ההתחייבות, שזה סעיף 83.
ניסן סלומינסקי: בקשה מספר 55-001 לשנת תקציב 2013 נתקבלה.
ניסן סלומינסקי: סעיף 56.
<דורון סמיש: סעיף 56, הסיפור מאוד דומה לסעיף 55 – מדובר על נציבות שוויון זכויות לאנשים עם מוגבלויות.
<דורון סמיש: במסגרת חריש עמוק זה עבר לסעיף 08, זה יועבר בפנייה תקציבית נפרדת לסעיף 08.
ניסן סלומינסקי: בקשה מספר 56-001 לשנת תקציב 2013 נתקבלה.
ניסן סלומינסקי: 09-001, מי יודע להסביר?
<ניר אמסל: אני.
יצחק כהן: מה עם הדוח של אלקין?
יצחק כהן: זה קשור לדוח?
משה גפני: מה עם הדוח של האיחוד האירופי?
<ניר אמסל: הבקשה התקציבית נועדה להעברת עודפי תקציב משנת 2012 לשנת תקציב 2013.
יצחק כהן: המשפט הידוע.
ניסן סלומינסקי: אז אין נציגויות בחו"ל.
<ניר אמסל: עודפי תקציב משנת 2012 לשנת 2013.
ניסן סלומינסקי: מי בעד לאשר את 09-001?
יצחק כהן: מי בעד - - - את הדוח?
ניסן סלומינסקי: בקשה מספר 09-001 לשנת תקציב 2013 נתקבלה.
משה גפני: אנחנו לא מקבלים הסבר על הדוח?
משה גפני: מה קורה במשרד החוץ עם האיחוד האירופי?
יצחק כהן: הדוח עם אלקין.
ניסן סלומינסקי: 01-001, מי יודע להסביר?
ניסן סלומינסקי: נשיא המדינה.
<דורון סמיש: בקשה תקציבית זו נועדה להעברת עודפי התקציב משנת 2012 לשימוש בשנת 2013, כשדיברנו על פנייה זו של נשיא המדינה.
ניסן סלומינסקי: איך יש לו עודפים?
ניסן סלומינסקי: לא שילמו על הנסיעות?
<דורון סמיש: נסיעות לחו"ל, חלק מההתקשרויות הן ארוכות טווח - - -
ניסן סלומינסקי: כבר עשו חוזים לנסיעות אחרות?
<דורון סמיש: כבר עשו את הנסיעות.
<דורון סמיש: לדוגמה, משלמים בחברת אל-על שוטף פלוס ככה וככה ימים, וזה מועבר לאחר הטיסה.
ניסן סלומינסקי: כי אני לא בטוח – יש רצון שהוא ייסע?
ניסן סלומינסקי: אולי לא כדאי, יכול להיות שלא כדאי שייסע.
משה גפני: אם תצביע נגד, אצביע אתך.
משה גפני: אם אתה לא מצביע נגד, אני נמנע.
משה גפני: מה אתה מצביע?
ניסן סלומינסקי: זו קצת דילמה לא פשוטה, אבל אנחנו – כמה זמן עוד יש?
ראובן ריבלין: בסדר, אצביע במקומך.
ניסן סלומינסקי: מתי הבחירות של הנשיא?
ניסן סלומינסקי: מי בעד 01-001?
ניסן סלומינסקי: רובי, אתה בכלל נוגע בדבר, אתה פסול להצביע.
ניסן סלומינסקי: בקשה מספר 01-001 לשנת תקציב 2013 נתקבלה.
ראובן ריבלין: יש הרבה שבכלל לא יודעים שאני נוגע בדבר.
ניסן סלומינסקי: אני יודע, אבל אנחנו יודעים.
יצחק כהן: יש את אלה שלא רוצים לדעת, אתה מזכיר להם.
משה גפני: הלאה, נו, חבל על הזמן.
ראובן ריבלין: אי-אפשר את נשיא המדינה לבייש - - -
ניסן סלומינסקי: לא, הצבענו בעד.
ניסן סלומינסקי: הצבענו בעד, זה עבר.
ניסן סלומינסקי: 05-002.
<דורון סמיש: פנייה תקציבית זו נועדה להעברת עודפי התקציב של משרד האוצר, לרבות רשות המסים בישראל, משנת 2012 לשנת 2013.
ניסן סלומינסקי: אתה יודע על מה?
ניסן סלומינסקי: להגיד איזו דוגמה, משהו?
סתיו שפיר: לא שומעים פה כלום.
יצחק כהן: לך על פעילות בחו"ל.
ניסן סלומינסקי: תן דוגמאות.
<דורון סמיש: לדוגמה, מסלקה פנסיונית באגף שוק ההון; לדוגמה, היחידה לחינוך פיננסי פתחה התקשרויות מול חברות שעוזרות לה לפתח חומרי הוראה; לדוגמה, היחידה לחינוך פיננסי שפתחה התחייבויות לפיתוח אתר לטובת הציבור - - -
משה גפני: איפה זה הסעיף של היחידה לחינוך פנסיוני?
סתיו שפיר: מה זה הפעולות בחו"ל?
<דורון סמיש: תחת "שוק ההון, ביטוח וחיסכון".
יצחק כהן: ב-6 מיליון יש גם מסלקה פנסיונית וגם חינוך פיננסי, הכול?
ניסן סלומינסקי: רבותי, מי בעד לאשר את 05-002?
סתיו שפיר: אשמח לקבל פירוט אמיתי.
יצחק כהן: בהעברות.
ניסן סלומינסקי: פירוט אמיתי על מה?
סתיו שפיר: פירוט – יש פה דברים.
ניסן סלומינסקי: הוא נתן לך פירוט.
משה גפני: גם בהעברות לא תקבלי פירוט.
סתיו שפיר: אני יודעת, ובגלל זה אני בעד כבר להתחיל עכשיו להתאמן על לקבל פירוט.
משה גפני: יש פה את הסעיף שהוא אומר "שוק ההון" - - -
ניסן סלומינסקי: בכל אופן היינו באמצע הצבעה, אז אני רק חוזר, מי בעד?
ניסן סלומינסקי: ירים את ידו, מי שהצביע קודם.
קארין אלהרר: בעד.
ניסן סלומינסקי: את בעד.
ניסן סלומינסקי: בקשה מספר 05-002 לשנת תקציב 2013 נתקבלה.
עיסאווי פריג': אז יש שוויון, מה?
סתיו שפיר: אני לא מבינה, כל חברי הכנסת שפה לצדי מרגישים בנוח עם זה שאתם לא מבינים על מה מדובר?
עיסאווי פריג': אני לא מרגיש בנוח עם כל מה שנאמר.
קארין אלהרר: כן, כי הייתה התחייבות מפורשת של יעל מבורך, סתיו - - -
ראובן ריבלין: סתיו, אני מציע שתראי לנו על איזה סעיף יש לך ערעורים, לא שאלות - - -
סתיו שפיר: אין לי ערעורים, ישבנו פה, לפני רגע התחלתי לשאול שאלות, כולם פה מהנהנים בהסכמה שהם לא מבינים שום דבר, כדאי שזה גם יכנס לפרוטוקול - -
יצחק כהן: לא, כל הכבוד.
קארין אלהרר: סתיו, סתיו - - -
סתיו שפיר: - - ובכל זאת מצביעים כמו "טטלה", כולם חוץ מאיציק.
יצחק כהן: וגפני.
משה גפני: את צודקת במאה אחוז, זאת השיטה.
עיסאווי פריג': חבר הכנסת ריבלין, אתה יודע מה מפריע לי?
עיסאווי פריג': מפריע לי שהחשב אישר את כל ההוצאות האלו ב-2012, ועכשיו אנחנו בספטמבר, תשעה חודשים אחרי תום שנת התקציב צריכים לאשר התחייבויות שהחשב חתם עליהן לפני שנה.
ניסן סלומינסקי: עיסאווי, עיסאווי.
סתיו שפיר: אז למה אתם שותקים?
ראובן ריבלין: לא הייתה כנסת ולא היה תקציב 2013.
עיסאווי פריג': זה דברים בלתי – שלא נתפס בראש.
ראובן ריבלין: לא היה לאן להעביר.
ניסן סלומינסקי: די, רבותי, עשינו כבר דיון.
עיסאווי פריג': זה בנוסף לתקציב 2013.
ניסן סלומינסקי: עיסאווי, ידידי, כבר עשינו את הדיון הזה.
קארין אלהרר: הייתה פגרה, לא היינו - - -
משה גפני: מה זה לא היינו?
משה גפני: הייתה ועדה קודם.
ניסן סלומינסקי: סעיף 32-001, מי מסביר?
ניסן סלומינסקי: תחבורה?
קארין אלהרר: 32 זה תמיכות.
ראובן ריבלין: חיים, אתה צריך להצביע אתו, כי אני כבר הייתי בוועדת – לא מצביע.
חיים כץ: אני לא מצביע על הצבעות בדיונים שלא השתתפתי בהם.
סתיו שפיר: אבל פה אנשים השתתפו בדיון והם עדיין לא מבינים את הנושא, והם בכל זאת מצביעים.
חיים כץ: יש גם כאלה שמשתתפים כל הדיון ולא מבינים, רק נדמה להם שהם מבינים.
קארין אלהרר: לא נכון, סתיו, זה ממש לא נכון.
קארין אלהרר: ישבה כאן יעל מבורך, סתיו, שאלתי אותה: את מתחייבת שכל מה שאנחנו מצביעים עליו היום זה דברים שלא השתנתה התוכנית לגביהם?
קארין אלהרר: היא אומרת שכן.
אראל מרגלית: סתיו, נכון.
סתיו שפיר: אז אם כך, אז אין לי מה להיות פה.
סתיו שפיר: מה זאת אומרת, אפשר גם לבוא לפני הגשת התקציב ולהגיד: האם האוצר מתחייב שכל מה שקורה בתקציב הזה זה דבר טוב – מה זאת אומרת?
סתיו שפיר: ואז פשוט להצביע.
קארין אלהרר: תקשיבי, אבל, סתיו, אין באמת - - -
סתיו שפיר: למה לחשוב ולהקשיב ולמה לשאול שאלות?
קארין אלהרר: אבל, סתיו, גם אם היא הייתה מביאה את זה שבוע לפני, בסדר?
קארין אלהרר: הייתי אומרת לך - - -
ניסן סלומינסקי: תחבורה.
עיסאווי פריג': ניסן, יש לי שאלה.
ניסן סלומינסקי: לא, עיסאווי, די.
עיסאווי פריג': שאלה, נריץ את זה היום, אל תדאג.
עיסאווי פריג': אני רק רוצה לשאול את האוצר שאלה.
סתיו שפיר: את נכנסת לישיבה של ועדת הכספים, את נדרשת להצביע, ואז את מקבלת בתחילת הישיבה – אין לה שום משמעות, אף אחד לא עבר על הסעיפים, לא מכיר את הסעיפים, הרזולוציה של הסעיפים האלה מביכה, ובכל זאת אנחנו מתבקשים לאשר.
עיסאווי פריג': ניסן, רק שאלה, בבקשה.
עיסאווי פריג': אני שואל את החברים מהאוצר, ודיברתי עם רן, האם כל העודפים המחויבים שניתנים לאישור כאן יצא כבר החשב, חתם על התחייבות או לא?
עיסאווי פריג': אני רוצה לשמוע את זה מהאוצר.
<רן רידניק: כן.
עיסאווי פריג': אבל למה עזוב?
ניסן סלומינסקי: כי זה לא רלוונטי, לא כל דבר דורש התחייבות או חתימה.
עיסאווי פריג': אתה רואה, אז זה עוד תוספת תקציבית.
ניסן סלומינסקי: תלוי, אם אתה לוקח פרויקט שאתה מנהל אותו לחמש שנים או דברים כאלו - - -
עיסאווי פריג': שאלתי שאלה מוגדרת, פרויקט של חמש שנים אז יצאה התחייבות.
עיסאווי פריג': האם לכל העודפים שמתבקשים עכשיו יצאה התחייבות חתומה ב-2012 או לא?
עיסאווי פריג': אם לא, אז סימן שיש תוספת תקציב.
<קריאות: כן, כן, כן.
עיסאווי פריג': אני רוצה לשמוע את זה בפרוטוקול.
ניסן סלומינסקי: שאלנו את יעל, יעל אמרה שהכול מחויב כבר ב-2012.
ניסן סלומינסקי: הכול מחויב, כל פרויקט בהתאם להגדרה שלו במחויב.
עיסאווי פריג': אני לא מדבר על קבלת החלטה לבצע את הפרויקט, אני מדבר על מחויבות שיצאה לדרך.
ניסן סלומינסקי: אני רוצה שתבין, יש עודפים ויש עודפים מחויבים.
ניסן סלומינסקי: עודפים רגילים שישנם במשרד זה מה שאתה אומר, האוצר לוקח את הכסף, נגמר.
ניסן סלומינסקי: עודפים מחויבים אין, כבר המדינה התחייבה וזה ממשיך.
עיסאווי פריג': אז אני שואל, מגדיר, האם בתוך העודפים המחויבים אין עודפים רגילים שהוסתרו בתוך זה?
ניסן סלומינסקי: כל זה מחויב.
ניסן סלומינסקי: אין, אין, היא אמרה שאין.
<שגית אפיק: יעל מבורך אמרה שלא.
ניסן סלומינסקי: עיסאווי, אני רוצה שתבין, האינטרס של האוצר שאם יש עודפים רגילים הוא לוקח את זה לעצמו ונגמר.
עיסאווי פריג': אבל זה משאב לתוספת תקציב ל-2013, זה מה שאני חושב.
ניסן סלומינסקי: לא, הפוך, הוא לוקח, הוא לא מעביר את זה, כאן היא אמרה שזה עודפים מחויבים.
ניסן סלומינסקי: מי כאן מסביר את 32-001 – תחבורה?
<רן רידניק: שלום, סעיף 32, הפנייה נועדה להעברת סך של כ-320 מיליון שקלים מסעיף 32 – תמיכות שונות, מעודפי תקציב 2012 לשימוש בשנת 2013.
<רן רידניק: שימושים שיש בזה, זה תמיכות בתחום התחבורה, החקלאות והמים.
<רן רידניק: דוגמה לתמיכות שיש כאן זו סובסידיית תחבורה ציבורית – 41 מיליון שקלים שעוברים מתקציב הסובסידיה של רכבת ישראל או תמיכות בחקלאות, הפחתת שימוש בחומרי הדברה, חוק הגליל – תמיכה בענף הבקר והצאן.
ניסן סלומינסקי: מה זה "תמיכות בספקי המים"?
ניסן סלומינסקי: תמיכות במים, מה זה?
ניסן סלומינסקי: מי בעד 32-001 לאשר?
עיסאווי פריג': אני גם.
עיסאווי פריג': בקשה מספר 32-001 לשנת תקציב 2013 נתקבלה.
סתיו שפיר: רגע, היו רק שניים בעד?
ניסן סלומינסקי: לא, היו יותר.
ניסן סלומינסקי: היה בועז, היינו ארבעה בעד.
סתיו שפיר: אה, מזל שיש.
ניסן סלומינסקי: היו ארבעה בעד ורק אחד נגד.
עיסאווי פריג': אני לא מבין על מה.
סתיו שפיר: הולכים ומדרדרים.
ניסן סלומינסקי: 33-001 – משרד החקלאות, מי יודע להסביר?
ניסן סלומינסקי: אתה?
<רן רידניק: הפנייה נועדה להעברת עודפי תקציב מ-2012 ל-2013, סעיף 33 – משרד החקלאות.
<רן רידניק: רוצים פירוט רחוב יותר?
<רן רידניק: גם התקציבאית של משרד החקלאות יכולה לפרט אם אתם מעוניינים בכך.
אראל מרגלית: יאללה, תגידו - - -
סתיו שפיר: נשמח לפירוט, על החשמל.
עיסאווי פריג': תגידי כמה מילים.
ניסן סלומינסקי: פירוט אחד, דוגמה אחת.
<סיון ינקוביץ: תקציב התפעול של משרד החקלאות כולל התקשרויות, נועד בין היתר להחזקת אתרי המשרד, תשלומים שוטפים שכבר דובר עליהם קודם הרבה: חשמל, ארנונה, שכר דירה.
משה גפני: לא שמעתי, מה זה תשלומים שוטפים?
משה גפני: איפה אלעזר שטרן מתי שצריך אותו?
ניסן סלומינסקי: רק רגע, ששש.
<סיון ינקוביץ: רכש של חיסונים לשירותים הווטרינריים, ציוד למעבדות של הגנת הצומח ושל השירותים הווטרינריים, פעולות פיקוח בענפי הפיקוח השונים.
עיסאווי פריג': אז מה זה קשור לעודפים המחויבים?
<סיון ינקוביץ: כל זה התחייבויות שנעשו לספקים בשנת 2012, טרם הגיע מועד פירעונם בשנת 2012, משולמים בשנת 2013.
משה גפני: הארנונה?
ניסן סלומינסקי: לא, היא מדברת על חיסונים, על דברים כאלה.
עיסאווי פריג': הדברים השוטפים – לוקח שנה להתחייב עליהם שנה מראש, על דבר שוטף?
עיסאווי פריג': זה לא מסתדר לי.
<סיון ינקוביץ: זה לפעמים לא שנה, זה לפעמים יכול להיות הבדל של חודשיים.
עיסאווי פריג': מתחייבים על פרויקט שהוא - - -
<סיון ינקוביץ: זה לא חייב להיות פרויקט של ארבע שנים, זה יכול להיות פרויקט של חודשיים.
עיסאווי פריג': גם על השוטף מתחייבים לשנה מראש, המים והחשמל?
<סיון ינקוביץ: כן, אופן הביצוע של תקציב המדינה הוא כזה שחותמים קודם את ההתחייבות ואחר כך משלמים.
משה גפני: לא מתחייבים שנה מראש.
משה גפני: היא אומרת, זו פעילות שוטפת של המשרד.
עיסאווי פריג': אבל זו פעילות שוטפת, אז מה זה מחויב?
עיסאווי פריג': זה לא מסתדר לוגית.
משה גפני: מחויב.
משה גפני: תאמין לי, שאלה מצוינת.
<סיון ינקוביץ: ככה מבוצע תקציב המדינה, קודם מתחייבים ואחר כך משלמים.
עיסאווי פריג': זה לא מסתדר, חברים, זה צחוק, לא מבין.
ניסן סלומינסקי: לא שמעתי את הסוף אם המשכת עוד.
<סיון ינקוביץ: אמרתי שזה אופן הפעולה של תקציב המדינה, קודם מתחייבים ואחר כך משלמים, זו פרוצדורה קבועה.
עיסאווי פריג': אנחנו בספטמבר, רבותי, שוטף פלוס - - -
ניסן סלומינסקי: מי בעד לאשר את 33-001?
ניסן סלומינסקי: ירים את ידו, בועז.
עיסאווי פריג': תרים, תרים את היד.
ניסן סלומינסקי: בקשה מספר 33-001 לשנת תקציב 2013 נתקבלה.
ניסן סלומינסקי: 07-001.
<אסף וסרצוג: הפנייה נועדה להעביר עודפי תקציב של המשרד לביטחון פנים על גופיו משנת 2012 ל-2013.
<אסף וסרצוג: חלק מהתקציב זה של המשרד עצמו, חלק זה של הגופים, בעיקרם זה המשטרה, שירות בתי-הסוהר ומערך הכבאות.
ניסן סלומינסקי: אבל אתה יכול לתת דוגמה.
סתיו שפיר: כן, מה זה "קניות"?
סתיו שפיר: למה זה מופיע פעמיים?
<אסף וסרצוג: לדוגמה, במשטרה יש את כל הנושא של קרן בלאי על רכב של משטרת ישראל.
<אסף וסרצוג: משטרת ישראל לא נמצאת במינהל הרכב הממשלתי ולכן יש לה תוכניות החלפה משלה.
<אסף וסרצוג: היו גם בעיות טכניות בעבר שגרמו לכך שפשוט יש תשלומים מסוימים שעדיין לא שולמו, יש גם רכבים חדשים שהיו צריכים להיקנות, יש רכבים שההזמנה בגינם יצאה ב-2012 ותשולם רק ב-13'.
<אסף וסרצוג: יש דוגמה של נושא של אבטחת מוסדות חינוך, מכיוון שההתקשרויות של המאבטחים במוסדות החינוך מול חברות האבטחה מבוצעת על-פני שנה לא קלנדרית.
<אסף וסרצוג: אלה העיקרים בתקציב.
עיסאווי פריג': יש לי שאלה בהמשך למה שידידי אמר.
ניסן סלומינסקי: עיסאווי, זה לא התקציב של המדינה.
עיסאווי פריג': רק לפחות שבאתי, עד שהטרחתי את עצמי ובאתי לעבוד - - -
ניסן סלומינסקי: יש לך עוד סעיפים ששם יהיה לך הרבה מה לדבר.
אלעזר שטרן: מה זה הטרחת את עצמך?
אלעזר שטרן: משלמים לך על זה.
ניסן סלומינסקי: בסעיפים הבאים יהיה לך הרבה מה לדבר.
עיסאווי פריג': רק שאלה אחרונה.
עיסאווי פריג': ב-2013 שאישרנו תקציב של ביטחון פנים והמשטרה, לקחנו חלק בתקציב לבלאי הרכבים ולאבטחה.
<אסף וסרצוג: יש כל שנה תקציב מתחדש.
עיסאווי פריג': אז כל שנה בלאי הרכבים - - -
<אסף וסרצוג: אבל זה לתוכניות החלפה של השנה הבאה.
<אסף וסרצוג: אנחנו מדברים על תוכניות החלפה של שנים קודמות שלא מומשו במלואם או שהזמנות בגינם רק ישולמו בשנת 2013.
עיסאווי פריג': אז ב-2012 לא מומשה החלפת צי הרכבים, יש לנו בעיית פשע שאין לנו מספיק רכבים במגזר הערבי - -
<אסף וסרצוג: לא.
עיסאווי פריג': - - ויש תקציב שלא נוצל.
אלעזר שטרן: עכשיו שילמת את הדלק, עכשיו שילמת את הטרחה.
<אסף וסרצוג: דווקא המגזר הערבי זוכה - - -
עיסאווי פריג': הייתי יכול לחסוך כמה הרוגים שם, אתה רואה?
עיסאווי פריג': עודפים מחויבים.
ניסן סלומינסקי: בוא הנה, אתם ביום שישי - - -
אראל מרגלית: תגיד לי, למה המשטרה לא חלק ממינהל הרכב?
<אסף וסרצוג: אני לא יודע מה הסיבה ההיסטורית לכך, אבל הניידות של משטרת ישראל והרכבים המבצעיים שלה בעצם נקנים על ידה דרך המשרד לביטחון פנים וזה המנגנון שהיא מבצעת את זה דרכו.
<אסף וסרצוג: אני יכול לברר ולהחזיר תשובה לוועדה, אני לא יודע מה הסיבה ההיסטורית לכך.
<אסף וסרצוג: אני מניח שבגלל שיש פה עניין - - -
עיסאווי פריג': מה ביום שישי, ניסן?
ניסן סלומינסקי: יום שישי אצלנו ראש השנה, אצלכם היו כאלה חגיגות, השם ישמור, בקושי שמענו את החזן.
עיסאווי פריג': יום שישי יש לך גזר דין, דיר בלאק.
ניסן סלומינסקי: אבל ראש השנה מה עשיתם לנו?
ניסן סלומינסקי: יום שישי היה חג אצלנו.
עיסאווי פריג': אז כל ההחלטות נכנסות בדין של השנה.
ניסן סלומינסקי: זה נשלח את השוטרים, אתה אומר.
זבולון כלפה: שוטרים ממקום אחר.
ניסן סלומינסקי: מי בעד 07-001?
ניסן סלומינסקי: כאן היו הסברים טובים, חבר'ה, רבותי, אפשר להצביע.
משה גפני: איזה הסברים טובים?
משה גפני: איזה הסברים?
אראל מרגלית: אבל אני עדיין לא מבין למה הרכב זה לא יחד עם מינהל הרכב הממשלתי.
ניסן סלומינסקי: הוא הסביר שחלק מהרכבים לא במינהל הממשלתי.
ניסן סלומינסקי: בקשה מספר 07-001 לשנת תקציב 2013 נתקבלה.
משה גפני: אם הייתי יושב-ראש הוועדה, היו פה חברים בוועדה, היו אומרים: בשלוש דקות העביר מיליארד שקל, הייתי מקבל כותרות בעיתונים.
ניסן סלומינסקי: חכה, מי אמר שזה לא יהיה?
משה גפני: זה לא יהיה, לא יהיה.
משה גפני: ואני לא הולך להגיד את זה בגלל שאני חושב שזה נכון.
עיסאווי פריג': אמרת את זה כבר.
ניסן סלומינסקי: לא אתה חייב, יש אחרים שיגידו, ואולי כבר אמרו ואולי נתת רעיונות.
אראל מרגלית: חוץ מזה אנחנו קוראים לך "יושב-ראש הוועדה במיל'" ותקבל גם ככה כותרות בעיתונים.
ניסן סלומינסקי: בעיתון יהיה כתוב שגפני לא אמר ש-.
עיסאווי פריג': ניסן, האומנות של גפני, איך להשתמש באותם דברים לחיוב ולשלילה מתי שהוא רוצה.
עיסאווי פריג': אומנות מיוחדת, גפני.
ניסן סלומינסקי: רבותי, המינהל האזרחי.
<אסף וסרצוג: הפנייה נועדה להעביר את עודפי תיאום פעולות הממשלה בשטחים משנת 2012 ל-2013.
<אסף וסרצוג: עיקר הפעולות כאן זה בעצם פעולות פיתוח, כספים שמקורם באזור מתוקף פסק-דין מחצבות ומתוקף החלטת היועץ המשפטי לממשלה, משמשים לטובת פיתוח האזור, יש שם פרויקטי תשתית, כבישים, חשמל, ביוב, מים במעברים ופרויקטים נוספים, חלקם - - -
ניסן סלומינסקי: פרויקטים נוספים זה מעצר יהודים וכל הדברים האלה?
<אסף וסרצוג: לא, זה לא קשור אחד לשני.
ניסן סלומינסקי: זה לא עובר?
<אסף וסרצוג: לא, זה לא קשור אחד לשני, זה המינהל האזרחי, זה פעולות לטובת תושבי האזור שבעיקרם זו אוכלוסייה - - -
אראל מרגלית: ביו"ש.
<אסף וסרצוג: המינהל האזרחי זה באיו"ש.
אראל מרגלית: עיסאווי, אתה מבין מה אנחנו אומרים?
עיסאווי פריג': מה הסברת?
עיסאווי פריג': איזה סעיף?
משה גפני: היה מדובר, ואני יודע עכשיו גם כן, באזור קדומים על – יהודה ושומרון, נכון, ניסן?
ניסן סלומינסקי: קדומים זה ארץ-ישראל אבל - - -
משה גפני: אבל זה יהודה ושומרון.
אראל מרגלית: יהודה ושומרון זה לא חלקים של ארץ-ישראל?
משה גפני: זה לא הנושא עכשיו, עכשיו הנושא מקצועי.
משה גפני: אדוני היושב-ראש, באזור קדומים הייתה מטמנה ששם היו מטמינים כל מיני דברים, בין היתר גם גניזה של ספרי קודש, זה הפסיק לפעול עכשיו – זו הולכת להיות בעיה מאוד מאוד קשה שהולכת ומצטברת – לא מפעילים את זה, הפסיקו את ההסכם הקודם ולא מחדשים את זה גם עכשיו, אני מבקש לדעת, האם מתכוונים לעשות את זה עכשיו?
<אסף וסרצוג: אני לא מכיר את זה, אני יכול לברר.
<אסף וסרצוג: זו שאלה שלא קשורה לעודפים, חבר הכנסת גפני.
אראל מרגלית: תברר את זה יחד עם המכוניות של המשטרה.
ניסן סלומינסקי: תוסיף לשאלה הזאת גם את כל הנושא של הביוב.
משה גפני: אבל הגניזה הפסיקה.
ניסן סלומינסקי: זה חמור.
משה גפני: ליד קדומים.
ניסן סלומינסקי: שם תמיד מוצאים ספרים טובים.
אראל מרגלית: במערות.
ניסן סלומינסקי: לא במערות.
משה גפני: אבל תדע לך שזה הולך להיות נושא, ניסן, זה הולך להצטבר לממדים מאוד קשים.
משה גפני: אתה תדאג - - -
<אסף וסרצוג: אברר את זה.
סתיו שפיר: אסף, תוכל בבקשה להרחיב קצת גם מה זה ה-70 בפיתוח האזור?
סתיו שפיר: ארכיאולוגיה, שמורות טבע, גנים לאומיים.
<אסף וסרצוג: זה מה שאמרתי קודם, זה בעצם פעולות שהכספים צריכים להישאר למעשה באזור ולטובת תושבי האזור, חלקם זה פרויקטים של פיתוח שמורות טבע, פרויקטים ארכיאולוגים, רובם זה לפרויקטים - - -
סתיו שפיר: איזה תושבי אזור?
<אסף וסרצוג: כעיקרון זה לטובת האוכלוסייה הפלסטינית, יש גם פרויקטים שהם לאוכלוסיות מעורבות, לדוגמה, אם אתה משפץ כבישים שנוסעים עליהם שתי האוכלוסיות, זה לטובת שתי האוכלוסיות הנמצאות באזור, לצורך העניין.
סתיו שפיר: זה פיתוח האזור אתה אומר.
<אסף וסרצוג: זה פיתוח האזור.
סתיו שפיר: שמורות טבע, גנים לאומיים, ארכיאולוגיה, איזה דברים פה – הכול פה נע מאפס ל-?
סתיו שפיר: אנחנו מדברים פה על סכום מאוד מאוד גדול, כל העניין של - - -
<אסף וסרצוג: יש 70 מיליון שקל בנושא של פרויקטי תשתית שמועברים בעודפים, זה התקשרויות כנגד קבלנים וספקים.
עיסאווי פריג': אסף, למה זה נקרא "אזור"?
עיסאווי פריג': אזור זה התנחלויות אתה מתכוון.
<אסף וסרצוג: הכוונה אזור, אזור יהודה ושומרון, זה קיצור - - -
ניסן סלומינסקי: פה זה דווקא התושבים המקומיים.
<אסף וסרצוג: את זה אשאיר לך.
עיסאווי פריג': כן, התנחלויות.
עיסאווי פריג': אז 70 מיליון שקל אנחנו מעבירים?
עיסאווי פריג': שיהיה לך לבריאות, ניסן.
ניסן סלומינסקי: זה ממש לא להתנחלויות, פה זה למקומיים.
עיסאווי פריג': פיתוח אזור.
<אסף וסרצוג: כפי שהסברתי זה דווקא לטובת האוכלוסייה הפלסטינית.
ניסן סלומינסקי: זה דווקא לאזרחים, אני לא יכול להגיד מקומיים כי גם אנחנו מקומיים, אבל לא לאזרחים היהודים, נגיד כך, זה דווקא לא.
עיסאווי פריג': גם אנחנו אזרחים.